Joaquín Pajarón. “Soy de pueblo. De eso no me olvido” (y...
#000005
Fundó los periódicos Mediterráneo y Levante. Escribió amplies biografíes de personaxes relevantes como Francisco Cambó, Antonio Maura, Alfonso XII, Melquíades Álvarez o Eduardo Dato. Trabayó tamién nel periódicu izquierdista La Región. De posiciones polítiques inicialmente lliberales pasó a oponese dafechu al Frente Popular y ante l’ascensu del comunismu, anarquismu y nacionalismos separatistes, decidió apoyar a la Falanxe. Pero la so verdadera vocación posterior foi la lliteraria y la d’investigador de la historia contemporania d’Hespaña. Entre los llibros que publicó destaquen Historia del nacionalismo catalán (1944 y 1967), Historia del nacionalismo vasco (1945 y 1968), Historia del parlamentarismo español (1946), Historia de las Internacionales en España (tres tomos surdíos ente 1956 y 1957), ya Historia de los Movimientos Sindicalistas en España (1961).La Constitución hespañola de 1931 proponía que les provincies limítrofes podíen establecese como Rexones Autónomes y dotase d’un Estatutu d’Autonomía propiu con goviernu y parlamentu. Maximiano García Venero darréu vio que l’afinidá ente les provincies d’Uviéu (Asturies d’Uviéu) y Santander (Asturies de Santiyana) venía a confirmar la necesidá d’una reunificación de les antigues ya históriques dos Asturies conformando una sola entidá política que la propia historia configuró como una sola realidá etnocultural sólo dixebrada por artificiales divisiones alministratives recientes. Como bon historiador Maximiano García Venero sabía que dende 1835 les ancestrales Asturies d’Uviéu, Santiyana y Tresmiera quedaron convertíes por arte de barrabiellu alministrativu nes provincies d’Uviéu y Santander, con pérdida incluso de territorios históricos a favor de Lugo y Lleón (Burón-Miranda, Suarna, Sayambre-Valdeón). Llegáu yera’l momentu en 1932 de recomponer lo que la historia xuntó per sieglos y que los intereses político-caciquiles separtaron: reaxuntar el territoriu históricu d’Asturies agrupando políticamente a les provincies d’Uviéu y Santander (Les Asturies).
#000022
Maximiano García Venero sigue la tradición reintegracionista o unionista del territoriu de Les Asturies que promovieron insignes y destacaos políticos y escritores santanderinos y otros destacaos asturianos de la xeneración de 1865.
#000023